 Na temelju članka 18. Zakona o proračunu („Narodne novine“ broj  144/21)  te članka 29. st. 4. Statuta Općine („Službeni vjesnik” Vukovarsko-srijemske županije 13/09, 2/13, 24/14,  8/18 i 4/21) i članka 84. Poslovnika Općinskog vijeća („Službeni vjesnik” Vukovarsko-srijemske županije 13/09, 2/13, 8/18 i 2/22), Općinsko vijeće na svojoj 10. sjednici održanoj 20. travnja 2026. donosi
Odluka o izmjeni Odluke o izvršenju Proračuna Općine Cerna za 2026. godinu

Članak 1.
Općinsko vijeće Općine Cerna donijelo je na 7. sjednici Odluku o izvršenju Proračuna Općine Cerna za 2026.godine, KLASA: 400-01/25-01/2, URBROJ: 2196-11-02-25-1 od 17. prosinca 2025.godine.

Članak 12. glasi: „Za premošćivanje jaza nastalog zbog različite dinamike priljeva sredstava i dospijeća obveza, općinski načelnik može se zadužiti uzimanjem zajma ili kredita kod poslovne banke kod koje Općina ima otvoren račun samo na temelju Odluke Općinskog vijeća o kratkoročnom zaduženju, najduže do 12 mjeseci bez mogućnosti daljnjeg reprograma ili zatvaranja postojećih obveza po kratkoročnim kreditima ili zajmovima uzimanjem novih kratkoročnih kredita ili zajmova, a najviše do ukupne visine  od 1.300.000,00 €.“
Mijenja se i sada glasi:

„Za premošćivanje jaza nastalog zbog različite dinamike priljeva sredstava i dospijeća obveza, općinski načelnik može se zadužiti uzimanjem zajma ili kredita kod poslovne banke kod koje Općina ima otvoren račun samo na temelju Odluke Općinskog vijeća o kratkoročnom zaduženju, najduže do 12 mjeseci bez mogućnosti daljnjeg reprograma ili zatvaranja postojećih obveza po kratkoročnim kreditima ili zajmovima uzimanjem novih kratkoročnih kredita ili zajmova, a najviše do ukupne visine  od 1.650.000,00 €.“
                                                                Članak 2.
U svemu ostalome Odluka o izvršenju Proračuna Općine Cerna za 2026.godine, KLASA: 400-01/25-01/2, URBROJ: 2196-11-02-25-1  ostaje neizmijenjena.

                                                               Članak 3.
Ova odluka stupa na snagu osmog dana od dana objave u „Službenom vjesniku“ Vukovarsko-srijemske županije.
REPUBLIKA HRVATSKA

VUKOVARSKO-SRIJEMSKA ŽUPANIJA

OPĆINA CERNA

OPĆINSKO VIJEĆE

KLASA: 400-01/25-01/1
URBROJ: 2196-11-02-26-14
Cerna, 20. travnja 2026.








PREDSJEDNIK OPĆINSKOG VIJEĆA







Mario Kesegić, mag.ing.mech

